section_heading: Životopis
paragraph_text: Pisanjem se bavi aktivno od prije 20 godina, od 1992. godine. Pjesme je pisala danju, a priznaje da joj se događa da pjesme piše noću, čemu se nekad čudila drugim pjesnicima. Većina je pjesama zavičajne teme, o rodnom mjestu i sjećanju na drage ljude iz rodne Sonte. O stvarateljstvu je rekla da joj je nedostajala rodna Sonta, Šokadija, divan i tako je počela pisati pjesme. Prvo je bilo isljučivo o rodnom mjestu i pisala je na šokačkoj ikavici. Mnogo je pjesama o ocu ("dadi"), a uskoro je napisala i pjesmu o djedu ("didi"). Bojala se da će nestajanjem fizičke sveze sa Sontom prestati nadahunuće, no to se uopće nije dogodilo.